Ավտոմոբիլային փառքի սրահ

Ավտոմոբիլային փառքի սրահ (անգլ.՝ Automotive Hall of Fame), ամերիկյան թանգարան, հիմնադրվել է 1939 թվականին ու նվիրված Է ավտոմոբիլաշինության ոլորտում առավել հայտնի և ազդեցիկ մարդկանց։ Թանգարանն ակտիվ համագործակցում է Հենրի Ֆորդի թանգարանի հետ և կազմում է «MotorCities National Heritage Area» ազգային ժառանգության մի մաս։ Փառքի սրահում ընդգրկված են տարբեր գործունեություն ծավալած մարդկանց անուններ՝ ինժեներներ, մեխանիկներ, գյուտարարներ, ֆինանսիստներ, ավտոմեքենաների վարձատուներ, դիզայներներ, դիլերներ, ավտոարշավորդներ, վարորդներ, ղեկավարներ, մենեջերներ։ Ավտոմոբիլային փառքի սրահը շնորհում է 4 տեսակի մրցանակ։ Պատմություն Ավտոմոբիլային փառքի սրահը հիմնադրվել է 1939 թվականի հոկտեմբերի 18-ին Նյու Յորքում՝ Automobile Old Timers անվամբ։ Նախագծի գաղափարախոսական նպատակն էր հավերժացնել ավտոմոբիլաշինության ոլորտում ռահվիրաների հիշատակը և պատվել այն մարդկանց, որոնք նպաստել են ավտոմոբիլային արդյունաբերության ու ավտոարտադրության բոլոր ոլորտների զարգացմանը։ Երեսուն տարվա ընթացքում փառքի սրահը դժվարություններ է ունեցել և չորս անգամ փոխել է իր անունը։ Սրահի Երկրորդ անունը եղել է «Automotive Old Timers», որն ընդունվել է 1957 թվականին։ Նախագիծը ղեկավարող կազմակերպության նպատակը եղելէ փառքի սրահի անդամներին ճանաչելի դարձնելը։ 1971 թվականին սրահի անունը վերանվանվեց «The Automotive Organization Team», իսկ հետագայում՝ «Automotive Hall of Fame Hall», որն էլ տվել է սպասվող արդյունք։ Կազմակերպությունը 1960 թվականին տեղափոխվել է Վաշինգտոն, որտեղ տեղակայվել «Ավտոմոբիլային դիլերների ազգային ասոցիացիայի» (NADA) շենքում։ 1971 թվականին կազմակերպությունը տեղափոխվել է Միչիգան նահանգի Միդլենդ քաղաք և տեղակայվել Նորթվուդի համալսարանում։ 1997 թվականին փառքի սրահը վերջնականապես տեղափոխվել է Միչիգան նահանգի Դիրբորն քաղաք և տեղակայվել Հենրի Ֆորդի թանգարանի հարևան տարածքում։ Սրահի ներկայիս նմուշները գտնվում են 25․000 քառակուսի ֆուտ տարածք ունեցող շենքում են։ Բացի ավտոմոբիլային պատմության նմուշներից այնտեղ գտնվում են փոքրիկ թատրոն և կենտրոնական փակ շենք՝ հասարակական միջոցառումների, հանդիպումների և այլ ցուցանմուշների համար։ Սրահն ամեն տարի շատացնում է իր անդամների քանակը։ Մինչև 2016 թվականը Ավտոմոբիլային փառքի սրահում ընդգրկված է եղել 271 մարդ։ 2014 թվականին փառքի սրահը նշել է իր հիմնադրման 75-ամյակը։ Այդ իրադարձության առթիվ կազմակերպության նախագահ Ուիլյամ Չապինի մասնակցությամբ կազմակերպվել է հոբելյանական մասնավոր շրջագայություն։ Ամենամյա արարողությունների ժամանակ առիթ է ստեղծվում հարգել և հիշել Փառքի սրահի պատվավոր անդամներին։ 2016 թվականին հայտարարվել է, որ Ավտոմոբիլային փառքի սրահը կտեղափոխվի Դեթրոյթ քաղաքի կենտրոնական հատված։ Անդամներ Ծանոթագրություններ Արտաքին հղումներ Official website «Visitors' Guide» (PDF). Automotive Hall of Fame. Արխիվացված է օրիգինալից (PDF) 2016 թ․ մարտի 19-ին.